6.12.2016 Soukan kappeli, Matti Viikari

Arvoisa juhlapuhuja, kunnioitettavat sotiemme veteraanit, hyvä juhlayleisö, bästa festdeltagare

Tervetuloa tähän Soukka-seuran ja Espoonlahden seurakunnan järjestämään perinteiseen Suomen itsenäisyyspäivän juhlaan. Eduskunta julisti Suomen itsenäisyyden 99 vuotta sitten.

Sodat ovat aina raakoja. Suomen itsenäisyyspäivänä on aina aihetta muistaa itsenäisen kansakunnan olemassaoloa uhanneita sotia, missä kommunismi on ollut keskeisin syy. Talvi- ja jatkosodan aikoina koko Suomen väestö ponnisteli kaikin mittarein aivan ylivoimaista hyökkääjää vastaan säilyttäen itsenäisyyden. Saksalta saatu apu oli jatkosodan aikana ratkaisevan tärkeä ja sen hankkimisessa presidentti Risto Rytin toiminta vertaansa vailla. Hinta oli raskas, näissä sodissa kuoli lähes 100 000 sotilasta ja siviiliä. Rauhansopimuksella Karjalan kannas ja Petsamo menetettiin. Alueiden asukkaat evakuoitiin, noin 420 000 ihmistä, ja asutettiin muualle Suomeen. Tämä oli noin 11 % valtakunnan väestöstä. Sotakorvauksia maksettiin vuosia sodan jälkeen voittajavaltioille.

60 vuotta sitten kevättalvella 1956 Neuvostoliiton miehitysjoukot poistuivat Porkkalan paranteesialueelta ja alueen hallinta palautui Suomelle.

Suomi on ollut osa Euroopan Unionia vuodesta 1995. Merkittävin osa päätösvallasta on nyt muiden käsissä. Pitkään johtavien poliitikkojen ideologiana on ollut monikultturismin suosiminen. Monien mielestä se on länsimäisen kulttuurin suurin uhka. Avoimien ovien politiikan seurauksena Eurooppaan on tullut viime vuosina erityisesti nuoria miehiä kotimaidensa sotia ja sortoa pakoon. Suomi ei olisi säilyttänyt itsenäisyyttään jos käpykaartilaisuus olisi ollut jotain vastaavaa. Monikultturismin sokaisemana jopa kirkko pitää ovat avoimina laittomasti Suomessa oleskeleville. Missään maassa sorron ja väkivallan torjuntaa ei voida pysyvästi ulkoistaa kansainvälisille sopimuksille tai joukoille. Kansan on siitä kotimaassaan itse vastattava ja siihen varauduttava. Historia osoittaa, että jokaisessa maassa on ennen pitkää sotajoukot, jos ei omat niin vieraat.

Isänmaan kokonaisedun tulisi olla kaikessa toiminnassa keskiössä. Pohjoismainen kulttuuri ja elämäntapa kelpaavat esikuviksi mille tahansa kansalle, ja meidän on pidettävä niistä lujasti kiinni. Itsenäisyyspäivä jos mikä on sopiva aika muistaa ja muistuttaa tästä. Tämä itsenäisyyspäivän juhla, nyt jo 42 kertaa Soukassa, on yksi esimerkki tällaisesta muistamisesta ja perinteiden siirtämisestä uusille sukupolville.

Te, hyvä juhlayleisö ja esiintyjät, teette tästä tilaisuudesta todellisen juhlan. Hyvää itsenäisyyspäivää teille kaikille. Jag önskar er en god självtändighetsdag!